KURZUS: Makroökonómia

MODUL: Az árupiaci kereslet

8. lecke: Az IS-függvény

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Makroökonómia" c. jegyzet 95-101. oldalhoz tartozó tananyagot.
| Tanulmányozza és ismerje meg a leckében szereplő tényeket, fogalmakat, összefüggéseket és ezek megértését szolgáló példákat, magyarázatokat és modelleket.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Az előző lecke összefüggéseit felhasználva tanulja meg az IS-függvény jelentését, illetve a hozzá tartozó Y = C + I összefüggést! Rajzolja le egy üres lapra az 5.12. ábra tengelyeit! Rajzoljon fel egy tetszőleges fogyasztási függvényt és beruházási függvényt, majd az ebből megadható összesített keresletet. Mutassa meg az egyensúlyi jövedelem értékét! Mutassa meg, hogy változik az egyensúlyi jövedelem, ha a kamatláb növekszik (vagy csökken). Az alsó ábrában vezesse le ennek alapján az IS-függvényt! Rajzoljon magának egy tetszőleges kiinduló IS-függvényt. Gondolja végig, hogy változik az IS-függvény egyenlete és grafikus alakja a függvényben szereplő paraméterek változásakor! Az összes lehetséges variációra készítse el az új ábrát és egyenletet! Gondolja végig és jegyezze meg, hogy az IS-függvényen rajta nem lévő pontok túlkeresletet, vagy éppen túlkínálatot jelentenek-e! Oldja meg a feladatgyűjtemény 5. fejezetének 18-25. feladatait!
| Követelmények
| A leckét akkor sikerült megfelelően elsajátítania, ha Ön képes
| Felírni, illetve megadott lehetőségek közül kiválasztani az IS-függvény egyenletét Az IS-görbe grafikus ábrázolásának bemutatására Eldönteni, hogy változik az IS-függvény egyenlete a függvény paramétereinek változásakor! Eldönteni, hogy változik az IS-függvény grafikus alakja a függvény paramétereinek változásakor! Eldönteni, hogy az IS-függvény alatt, illetve afölött lévő pontok túlkeresletet, vagy túlkínálatot jelentenek-e az árupiacon Megoldani a feladatgyűjtemény 5. fejezetének 18-25. feladatait, illetve az ezekhez hasonló feladatokat!
| Önellenőrző feladatok

|  | 1. Válassza ki, hogy a következő állítások közül melyek igazak az IS-függvényre!
| Az IS-függvény stabil egyensúlyi pontok halmaza az árupiacra vonatkozólag.
| Az IS-függvény minden pontjában igaz, hogy a fogyasztási kiadások nagysága megegyezik a beruházási kereslettel.
| Az IS-függvény minden pontjában igaz, hogy a megtakarítások nagysága megegyezik a beruházási kereslettel.
| Az IS-függvény a pénzpiaci egyensúlyi pontokat tartalmazza.
| 2. Döntse el, hogy az alábbi állítások igazak, vagy hamisak!
Ha az autonóm fogyasztás növekszik, az IS-függvény párhuzamosan jobbra tolódik |
Ha az autonóm beruházás csökken, az IS-függvény párhuzamosan balra tolódik |
Ha a fogyasztási határhajlandóság változik, az IS-függvény meredeksége változik |
Ha a beruházások kamatérzékenysége változik, az IS-függvény meredeksége változik |
| 3. A következők közül melyik egyenlet írja le helyesen az IS-függvényt?
| Y= 1 1− c ˆ ⋅[ C 0 + I 0 +a⋅i ]
| Y= 1 1+ c ˆ ⋅[ C 0 + I 0 −a⋅i ]
| Y= 1 1− c ˆ ⋅[ C 0 + I 0 −a⋅i ]
| Y= 1 1+ c ˆ ⋅[ C 0 + I 0 +a⋅i ]
| 4. Mi okozhatja az alábbi ábrán az IS0 függvény IS1-be történő elmozdulását?
| A fogyasztási határhajlandóság növekedése.
| A fogyasztási határhajlandóság csökkenése.
| A beruházások kamatérzékenységének emelkedése.
| A beruházások kamatérzékenységének csökkenése.
| 5. Egy gazdaságban az autonóm fogyasztás nagysága 80 egység, az autonóm beruházások nagysága 50 egységnyi. A beruházások kamatérzékenységének értéke 10, míg a fogyasztási határhajlandóság nagysága 0,6. A következők közül melyik az IS függvény Y(i) alakú egyenlete?
| Y=130+0,6⋅i
| Y=130−0,6⋅i
| Y=325−25⋅i
| Y=325+25⋅i
| 6. Egy gazdaságban az autonóm fogyasztás nagysága 80 egység, az autonóm beruházások nagysága 50 egységnyi. A beruházások kamatérzékenységének értéke 10, míg a fogyasztási határhajlandóság nagysága 0,6. Mekkora ebben a gazdaságban a kiadási multiplikátor értéke?
| 2,5
| 0,6
| 0,25
| 10
| 7. Egy gazdaságban az autonóm fogyasztás nagysága 80 egység, az autonóm beruházások nagysága 50 egységnyi. A beruházások kamatérzékenységének értéke 10, míg a fogyasztási határhajlandóság nagysága 0,6. Mennyivel változik az egyensúlyi jövedelem, ha a kamatláb 5 egységnyivel csökken?
| 12,5
| 125
| 50
| -50
| 8. Tudjuk, hogy egy gazdaságban az autonóm keresleti elemek multiplikátora 5, a beruházások kamatérzékenysége pedig 15. Melyik lehet a következők közül ebben az esetben egy IS-függvény egyenlete?
| Y=600−5⋅i
| Y=600−10⋅i
| Y=600−20⋅i
| Y=600−75⋅i
| 9. Döntse el az alábbi állításról, hogy igaz, vagy hamis!
Az IS-függvény alatt elhelyezkedő pontok árupiaci túlkeresletet jelentenek. |