KURZUS: Makroökonómia

MODUL: IS-LM-rendszer, makrokereslet

13. lecke: Az IS-LM rendszer, az áru- és a pénzpiac együttes egyensúly

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Makroökonómia c. jegyzet 130-134. oldalhoz tartozó tananyagot.
| Tanulmányozza és ismerje meg a leckében szereplő tényeket, fogalmakat, összefüggéseket és ezek megértését szolgáló példákat, magyarázatokat és modelleket.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Nézze át újra az IS- és az LM-függvényről tanultakat! Figyelje meg a 7.1. ábrán az együttes egyensúly ábrázolását, majd rögzítse az ábrát! Kövesse végig az egyensúly analitikus meghatározását a 130-131. oldal (1) és (2) képletei segítségével! Jegyezze meg a (2) képletet! Vezesse le önállóan a korábban már használt IS-függvény (93. oldal, (33) egyenlet) és az LM-függvény (128. oldal (20) egyenlet) segítségével a 131. oldal (2) képletét! Értelmezze, majd tanulja meg az áru- és a pénzpiaci együttes egyensúlyt leíró egyenletben található multiplikátor jelentését! Gondolja végig, majd jegyezze meg, hogy az IS-LM rendszerben milyen nem-egyensúlyi pontok jöhetnek létre! Mind a négy lehetséges esetben figyelje meg, hogy áll újra helyre az egyensúly! Jegyezze meg, hogy először mindig a pénzpiac reagál! Oldja meg a feladatgyűjtemény 7. fejezetének számítási és geometriai feladatai közül az 1-4. feladatokat!
| Követelmények
| A leckét akkor sikerült megfelelően elsajátítania, ha Ön képes
| Az IS- és az LM-függvény kezelésére Lerajzolni az áru- és pénzpiac együttes egyensúlyát ábrázoló IS-LM rendszert! Felismerni, illetve megadott változók segítségével összeállítani az áru- és pénzpiac együttes egyensúlyát leíró képletet. Az áru- és pénzpiaci együttes multiplikátor jelentésének elmagyarázásra, illetve adott multiplikátor-érték és autonóm keresleti változás ismeretében meghatározni mennyivel változik az áru- és pénzpiac együttes egyensúlyi jövedelme. Eldönteni, hogy az IS-LM rendszerben egy adott nem-egyensúlyi pontban melyik piac (árupiac, pénzpiac) milyen helyzetben van (túlkereslet túlkínálat) Eldönteni, hogy az adott egyensúlytalansági helyzet milyen igazodási folyamatokon keresztül áll helyre Megoldani a feladatgyűjtemény 7. fejezetének 1-4. feladataihoz hasonló feladatokat!
| Önellenőrző feladatok

|  | 1. A következő ábrán az áru- és a pénzpiac együttes egyensúlya látható. Párosítsa össze az ábrán lévő számokat a következő felsorolásban lévő függvényekkel, illetve tengelyeken lévő változókkal! Írja a kategória mögött lévő négyzetbe az ábrán lévő számot! Reáljövedelem Kamatláb LM-függvény IS-függvény
| 2. Egy gazdaságban az áru- és a pénzpiac egyaránt egyensúlyban van. Ekkor a gazdaságban lévő pénzmennyiség valamilyen okból megemelkedik. Ön szerint a követező állítások közül melyek helyesek?
| A pénzmennyiség növekedése miatt az IS-függvény jobbra fog eltolódni, ezért az egyensúlyi kamatláb csökken, az egyensúlyi jövedelem pedig növekszik.
| A pénzmennyiség növekedése az LM-függvény balra mozdítja el, ezért az egyensúlyi jövedelem csökken, az egyensúlyi kamatláb pedig emelkedik.
| A pénzmennyiség növekedése az LM-függvény jobbra mozdítja el, ezért az egyensúlyi jövedelem növekszik, az egyensúlyi kamatláb pedig csökken.
| Az IS- és az LM-görbe mindegyike elmozdul, de az elmozdulások hatására nem változik az egyensúlyi jövedelem, csak a kamatláb emelkedik.
| 3. Adott a következő (mindenféle jelölés nélkül elkészített) ábra. Döntse el, hogy mi okozhatta az ábrán az IS-görbe és az LM-görbe nyíllal jelölt változásait! Mind az IS, mind az LM-görbénél lévő felsorolásoknál jelölje a lehetséges okokat! (többet is jelölhet!)
| IS-görbe:
| Beruházások profitvárakozásainak romlása
| Autonóm fogyasztás növekedése
| Autonóm beruházás emelkedése
| Pénzmennyiség drasztikus csökkenése
| LM-görbe:
| Árszínvonal csökkenése
| Pénzmennyiség csökkenése
| Pénzmennyiség emelkedése
| Árszínvonal emelkedése
| 4. A következő ábrán az IS-LM rendszer látható. Döntse el, hogy az a számokkal jelölt területeken milyen helyzetben van az árupiac és a pénzpiac! Használja a következő jelölést: túlkereslet:1, túlkínálat: 2, egyensúly: 3 1. terület: Árupiac Pénzpiac 2. terület: Árupiac Pénzpiac 3. terület: Árupiac Pénzpiac 4. terület: Árupiac Pénzpiac
A kamatláb esetén a számolás eredményeként kapott értéket írja be, % jelet ne használjon! (Ha pl. 5,75 jön ki, akkor ne írjon 5,75%-ot, vagy 0,0575-öt, csak a kapott 5,75 kerüljön a megoldás helyére! | 5. Egy gazdaságban az autonóm fogyasztás értéke 800 egység, a fogyasztási határhajlandóság pedig 0,8. Tudjuk, hogy az autonóm beruházás nagysága 200-zal haladja meg az autonóm fogyasztást, ismert még, hogy a beruházás a kamatláb 1%-os változása esetén 40 egységgel változik. A pénzpiaci összefüggések közül ismert, hogy a jegybankpénz-állomány nagysága 50 egység, a kötelező tartalékráta 5%-os. Az árszínvonal nagysága rögzített, 2 egység. A pénzkeresleti függvény alakja: L=0,2 Y−40 i . - Határozza meg az áru- és a pénzpiac együttes egyensúlyát biztosító kamatlábat és jövedelmet! - Számolja ki az árupiacon érvényes multiplikátor nagyságát! - A tankönyvben látható képletek (lásd 131. oldal 2. képlet) segítségével számolja ki az áru- és pénzpiacra együttesen érvényes multiplikátor nagyságát! A kapott értékeket (amennyiben az nem egész kerekítés nélkül) írja be a kategória neve utáni téglalapba! Egyensúlyi jövedelem: Egyensúlyi kamatláb: Árupiacon érvényes (kiadási) multiplikátor: Az áru- és pénzpiac együttes egyensúlyára érvényes (kiadási) multiplikátor:
| 6. Egy gazdaságról tudjuk, hogy az áru- és a pénzpiac egyszerre egyensúlyban van, az egyensúlyi jövedelem nagysága 5000 egység. Tudjuk még, hogy a jövedelem egységnyi emelkedése esetén a fogyasztási kereslet 0,6 egységgel emelkedik. Ismert az is, hogy a gazdasági szereplők a jövedelem 20%-át szándékoznak készpénzben tartani. Végül arról is van információnk, hogy a kamatláb egységnyi emelkedése a pénzkeresletet 50, a beruházási keresletet pedig 25 egységgel változtatja meg. Az indulóadatok alapján határozza meg, melyik paraméternek mekkora az értéke! (Az értékeket írja a név mögötti téglalapba, kerekítés nélkül!) A beírt értékek alapján döntse el, hogy mekkora lesz az új egyensúlyi jövedelem, ha a gazdaságban az autonóm fogyasztás értéke 200 egységgel megnövekszik! (tehát nem a változás nagyságát, hanem a változás utáni új egyensúlyi jövedelmet kérdezzük!) Paraméterek: c ˆ a h k Új egyensúlyi jövedelem: Y (e) 1