KURZUS: Makroökonómia

MODUL: Az állami gazdaságszabályozás

21. lecke: Az állam szerepe a makrofolyamatok szabályozásában

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Makroökonómia" c. jegyzet 171-188. oldalhoz tartozó tananyagot.
| Tanulmányozza és ismerje meg a leckében szereplő tényeket, fogalmakat, összefüggéseket és ezek megértését szolgáló példákat, magyarázatokat és modelleket.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Gyűjtse ki a tankönyv 11.1. fejezetéből az állami funkciókat! Mindhárom funkcióhoz keressen gyakorlati, valós példákat! A 11.2 . fejezet elolvasása után gyűjtse ki, hogy mi a költségvetési és mi a monetáris politika feladata! Gyűjtse ki továbbá, hogy ezen feladatok ellátásához milyen eszközökkel rendelkeznek! Olvassa el a 11.3.1-11.3-2. alfejezeteket! Jegyezze meg a jövedelem és a rendelkezésre álló jövedelem közötti különbséget! Figyelje meg, hogy a bemutatott eszközök (adók, transzferek, kormányzati vásárlás) milyen változásokat okoznak az áru- és a pénzpiacon! Jegyezze meg az egyes eszközökhöz kapcsolódó multiplikátorok képletét! Vizsgálja meg, hogy az adott eszköz multiplikátorának értéke nagyobb, vagy kisebb a árupiacon eddig látott multiplikátorokhoz képest! Jegyezze meg a Haavelmo-tételben leírtakat! A 11.3.3 Figyelje meg, hogyan hat az állami költségvetés egyenlege az árupiacon kívül a pénzpiacra is! Kövesse végig a leírt gondolatmenetet és az LM-függvény, valamint a makrokeresleti függvény elmozdulását! Oldja meg a feladatgyűjtemény 11. fejezetének 1., 2., illetve 3. feladatát!
| Követelmények
| A leckét akkor sikerült megfelelően elsajátítania, ha Ön képes
| Felsorolni, hogy milyen állami funkciókat ismerünk (hozzárendeléses feladat, igaz-hamis feladat) Eldönteni, hogy az egyes állami funkciókhoz milyen feladatok tartoznak. Eldönteni, hogy egy megadott feladat a költségvetési, vagy a monetáris politikával érhető el Egy adott eszközt a költségvetési, vagy a monetáris politika használ-e) Meghatározni a jövedelem, valamint a jövedelmet módosító tételek ismeretében a rendelkezésre álló jövedelmet Eldönteni, hogy egy megadott állami eszköz változtatja-e a fogyasztási függvényt, s ha igen, akkor a függvény helyzetét, vagy meredekségét érinti-e a változás Meghatározni, hogy egy megadott lépés milyen irányban módosítja az IS-függvényt. Megadott paraméterek ismeretében meghatározni egy adott állami eszköz multiplikátorának értékét! Értelmezni a Haavelmo-tételt. Meghatározni, hogy az állami deficit, vagy szufficit hogyan befolyásolja az árupiacot, valamint hogyan módosítja a pénzpiacot (az IS- és LM-görbe melyik irányba mozdul el) Megoldani a feladatgyűjtemény 11. fejezetének 1., 2., illetve 3. feladatát, illetve az ezekhez hasonló feladatokat
| Önellenőrző feladatok

|  | 1. Válassza ki, hogy a makroökonómia milyen állami feladatokat különböztet meg!
| Stabilizációs
| Allokációs
| Növekedési
| Újraelosztási
| 2.Válassza ki, hogy a következők közül melyek tartoznak az állam allokációs funkciójába!
| A közjavak és az irányított elosztású javak mennyiségének szabályozása.
| Az externális hatások kezelése.
| A monopóliumok által okozott káros hatások kezelése.
| Az egyenletes gazdasági növekedés biztosítása.
| 3. Döntse el az alábbi állításokról, hogy azok igazak, vagy hamisak!
Az jövedelmi egyenlőtlenségek kezelése az állam stabilizációs funkciójába tartozik. |
Az allokációs funkció egyes részpiacok egyensúlytalanságait, működési kudarcait korrigálja, míg a stabilizációs funkció az egész makrogazdaság szabályozását jelenti. |
Az újraelosztási funkció alapvető eszközei az állami adóztatás és a transzferek. |
| 4. Válassza ki, hogy a következő eszközök közül melyeket soroljuk a monetáris politika eszközei közé!
| Adókulcs változtatása
| Transzferek alkalmazása
| Jegybanki alapkamat változtatása
| Kormányzati áruvásárlások végrehajtása
| 5. Döntse el az alábbi állításokról, hogy azok igazak, vagy hamisak!
A jegybanki alapkamat a gazdaságpolitika diszkrecionális eszköze. |
Az állam bevételei mindig megegyeznek az állami kiadásokkal. |
A monetáris politika a költségvetés bevételeivel és kiadásait szabályozza. |
| 6. Az autonóm adók növelésének hatására
| a fogyasztási függvény meredeksége csökken.
| a fogyasztási függvény meredeksége növekszik.
| a fogyasztási függvény lefelé tolódik.
| a fogyasztási függvény felfelé tolódik.
| 7. Tudjuk, hogy egy gazdaságban az IS-függvény meredekebbé vált. Ezt a hatást kiválthatta:
| az autonóm adók csökkenése.
| a kormányzati áruvásárlások csökkenése.
| a jövedelemadó kulcsának emelkedése.
| a transzferek emelkedése.
| 8. Döntse el az alábbi állításokról, hogy azok igazak, vagy hamisak!
A költségvetési deficit hatására az állami értékpapír-kibocsátások miatt változik a befektetők spekulációs pénzkereslete, ezért az LM-görbe jobbra tolódik, így az egyensúlyi kamatláb csökken, és a makrokeresleti függvény is jobbra tolódik. |
Az állam által a magánszektornak eladott értékpapírok hatására a gazdaságban emelkedhet a kamatláb, ez pedig csökkenti a beruházásokat és a keresletet, érvényesülhet a kiszorító hatás. |
| 9. Egy gazdaságban a fogyasztási határhajlandóság nagysága 0,75. Tudjuk továbbá, hogy a jövedelem 20%-át adó formájában a kormányzat kivonja a gazdaságból. Az állam úgy dönt, hogy beavatkozik: elvon 500 egységnyi adót (autonóm adó formájában, a jövedelemadón felül), majd ebből 100 egységet transzferként fizet ki, 400 egységben pedig kormányzati vásárlásokat eszközöl.
| Mekkora ebben a gazdaságban a kiadási multiplikátor nagysága az árupiacon?
| 2,5
| 2
| 1,875
| 1,5
| Mekkora ebben a gazdaságban az adómultiplikátor nagysága az árupiacon?
| 2,5
| 2
| 1,875
| 1,5
| Hogy változik a gazdaságban az árupiaci egyensúlyi jövedelem a többi tényező változatlansága mellett?
| Nem változik, mert összesen 500 egységnyi adót von el, míg a két eszközzel együtt 500 egységet vissza is juttat a gazdaságba.
| Növekszik, mert a kormányzati vásárlások jövedelemnövelő hatása nagyobb, mint az autonóm adó jövedelemcsökkentő hatása, de a mérték nem számolható ki a megadott adatok alapján.
| 250 egységgel növekszik.
| 100 egységgel növekszik.
| 10. Egy háromszektoros gazdaságban a fogyasztási határhajlandóság értéke 0,75, az autonóm fogyasztás pedig 1000 egység. Az állam 20%-os jövedelemadót alkalmaz, s emellett még 400 egységnyi autonóm adót is kivet. Az adóbevételekből 200 egységnyi transzfert eszközöl, kormányzati áruvásárlásokat ugyanakkor nem hajt végre. Az autonóm beruházások értéke 2000 egység, a beruházás a kamatláb egy százalékos változására 20 egységnyi változással reagál. A gazdasági szereplők a jövedelem 20%-át szándékoznak pénzben tartani, s pénzkeresletüket a kamatláb 1%-os növekedésekor 40 egységgel csökkentik. Az autonóm pénzkereslet nagysága 0. A gazdaságban a pénzkínálat értéke 1500 egység, az árszínvonal nagysága 2.
| A következő 4 kérdés erre a feladatra vonatozik
| Melyik a gazdaságban érvényes IS-görbe egyenlete?
| IS = 11400 - 80 i
| IS = 7125 - 50 i
| IS = 4812,5 - 62,5 i
| IS = 12000 - 80 i
| Mennyi a gazdaságban az áru- és a pénzpiaci együttes egyensúlyt biztosító jövedelem nagysága?
| Y = 6450
| Y = 6750
| Y = 6950
| Y = 7150
| Mennyi a gazdaságban az áru- és a pénzpiaci együttes egyensúlyt biztosító kamatláb nagysága?
| i = 27,32%
| i = 29,46%
| i = 13,5%
| i = 15%
| Mennyi a költségvetés egyenlege az egyensúlyban?
| + 200 egység
| +1350 egység
| - 200 egység
| + 1490 egység