KURZUS: Makroökonómia

MODUL: Munkapiac, makrokínálat

16. lecke: A munkakínálat

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Makroökonómia c. jegyzet 144-147 oldalhoz tartozó tananyagot.
| Felhívjuk figyelmét, hogy ennek a modulnak a leckéi különös fontossággal bírnak a későbbi anyagok stabil elsajátíthatósága szempontjából!
| Tanulmányozza és ismerje meg a leckében szereplő tényeket, fogalmakat, összefüggéseket és ezek megértését szolgáló példákat, magyarázatokat és modelleket
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Kövesse a 8.3 fejezet szövegét, majd ha az aktív népesség meghatározásáig eljutott, rajzolja le magának, hogy bontható részekre egy ország lakossága az itt leírtak szerint! Tanulja meg az egyes kategóriák jelentését! A tankönyv alapján gyűjtse kit, milyen tényezők határozzák meg a munkakínálat nagyságát! Jegyezze fel a munkakínálati függvény tulajdonságait! Rajzolja le magának a 8.9. ábrát! Vegyen fel több reálbér-szintet és rajzolja be az ezek esetén megjelenő munkakínálat nagyságát! Figyelje meg, hogyan növekszik a munkakínálat a bér emelkedésével! Figyelje meg, mit jelent a minimális bér, hogy jelenik meg ez a függvényen! Vegye észre, hogy a 8.9. ábrán látható N* nem más, mint a munkapiaci kategóriák között már megismert aktív népesség! Vegyük a következő, rendkívül egyszerű függvényt, amely egy gazdaság munkakínálatát adja meg: N S =−100+2 W P , de tudjuk még azt is, hogy az aktívak száma 1000 egység. Rajzoljon egy üres koordináta-rendszer a 8.9. ábra alapján, majd ábrázolja ezt a függvényt! Határozza meg, hogy az előző összefüggés alapján mekkora a munkakínálat nagysága, ha a reálbér 600 egység! Mekkora reálbér esetén lesz a munkakínálat 1900 egység? Oldja meg a feladatgyűjtemény 8. fejezetének 1. feladatát
| Követelmények
| A leckét akkor sikerült megfelelően elsajátítania, ha Ön képes
| A lakosság munkapiaci szempontból történő kategorizálására Az adott munkapiaci kategóriához hozzárendelni annak jelentését és fordítva Adatok ismeretében kiszámítani a munkapiaci kategóriák nagyságát Felsorolni, hogy mely tényezők befolyásolják a munkakínálatot! Meghatározni az összesített munkakínálati függvény alakját Adott reálbérhez hozzárendeli az ekkora bérnél érvényes munkakínálat nagyságát Értelmezni a függvény paramétereit (meredekség, minimális érték) Megadott egyenlet alapján a kínálati függvény ábrázolására Megadott kínálati függvény és reálbér alapján kiszámítani a munkakínálatot. Megoldani a feladatgyűjtemény 8. fejezetének 1. feladatához hasonló feladatokat
| Önellenőrző feladatok

|  | 1. Válassza ki, hogy az alábbiak közül melyik kategóriát írja le a következő meghatározás: "a munkaképes népesség azon része, amelyik semmilyen körülmények között nem kíván munkát vállalni, mert megélhetését más forrásból biztosítja"
| nem munkaképes korú népesség
| munkanélküliek
| inaktív népesség
| aktív népesség
| 2. A következő ábrán a téglalapok egy ország lakosságát, s annak munkapiac kategorizálását mutatják. Tudjuk, hogy az ábra a legtágabb létszámkategóriával indul! Tudjuk még, hogy a G a munkanélkülieket jelöli! Válassza ki, hogy melyik kategória melyik négyzet lehet! A négyzetben látható betűt (kisbetűvel) írja az alábbi felsorolásnál a kategória utáni téglalapba! Válaszok: Munkaképes korú lakosság Teljes népesség Nem munkaképes korú népesség Aktív népesség Foglalkoztatottak Inaktív népesség
| 3. Egy gazdaságban, ahol az aktív népesség nagysága 20.000 fő. A munkakínálati függvény alakja: N S = − 200 + 25 ( w P ) 3 . Határozza meg a munkakínálat nagyságát, ha a reálbér nagysága 5 egység! Határozza meg a munkakínálat nagyságát, ha a reálbér nagysága 10 egység! Határozza meg, hogy mekkora az a reálbér, ami alatt az adott gazdaságban nem vállalnak munkát a munkavállalók!