KURZUS: Makroökonómia

MODUL: Az árupiaci kereslet

6. lecke: A beruházási kereslet, beruházási függvény

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Makroökonómia c. jegyzet 85-92. oldalhoz tartozó tananyagot.
| Tanulmányozza és ismerje meg a leckében szereplő tényeket, fogalmakat, összefüggéseket és ezek megértését szolgáló példákat, magyarázatokat és modelleket
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Jegyezze meg, mit jelent a beruházás, mi a pótló és a bővítő beruházás lényege! Gondolja végig, mit jelent a tőkeigényesség kategóriája, hogy kapcsolódik össze a tőkeigényesség, a beruházás és a kibocsátásváltozás! Figyelmesen gondolja át, majd jegyezze meg, miben különbözik a nominális és a reálkamat, valamint azt, hogy az inflációs ráta (illetve két időszak árszínvonalai) alapján hogyan kell az egyik típusú kamatlábból a másikat kiszámítani Idézze fel a mikroökonómiában tanultakat, s ha esetleg elfelejtette, tanulja meg, mit jelent a pénz időértéke, valamint rögzítse meg a jelenérték és a jövőérték számítási képéletét! Gondolja végig, mit jelent a nettó jelenérték, s annak nagysága, előjele hogy alkalmazható egy beruházás értékelésére! Oldja meg a feladatgyűjtemény 5. fejezetének 8-10. példáit, valamint a 12. feladatot! Jegyezze meg a beruházásokat meghatározó tényezőket! Jegyezze meg a beruházási függvény paramétereinek jelentését, a függvény tipikus alakját, adott paraméterek alapján gondolja végig, hogyan néz ki a beruházási függvény grafikonja! Gondolja végig, hogy változik a beruházási függvény a profitvárakozások módosulása esetén! A változást kövesse végig ábrán is! Oldja meg a feladatgyűjtemény 5. fejezetének 11. példáját!
| Követelmények
| A leckét akkor sikerült megfelelően elsajátítania, ha Ön képes
| Adott lehetőségek közül kiválasztani, melyek minősülnek beruházásnak és melyek nem Adott beruházási kiadásokról eldönteni, hogy az pótló vagy bővítő beruházás-e A tőkeigényesség, a beruházás és a kibocsátásváltozás adatai közül kettő ismeretében a harmadikat kiszámítani Eldöntetni, hogy megadott leírás nominál- vagy reálkamatlábat határoz-e meg Megadott alapadatokból nominál- vagy reálkamatlábat számítani Eldöntetni, hogy egy megadott számítás jelenérték, vagy jövőérték-számítás-e Megadott adatokból jelenértéket, nettó jelenértéket számítani, a feladatgyűjtemény 5. fejezetének 8-10. valamint 12. feladatához hasonló feladatokat megoldani Adatok alapján eldönteni, hogy egy beruházást érdemes-e elindítani Eldönteni, hogy egyes tényezők befolyásolják-e, s ha igen, akkor milyen irányban a beruházások alakulását! A beruházási függvény paramétereihez hozzárendelni azok jelentését Megadott paraméterek alapján kiválasztani, hogyan nézhet ki az ezeknek megfelelő beruházási függvény, illetve adott függvénylakhoz kiválasztani, melyek lehetnek az ezt eredményező paraméterek megoldani a feladatgyűjtemény 5. fejezetének 11. példájához hasonló feladatokat
| Önellenőrző feladatok

|  | 1. A következők közül melyik pótló beruházás?
| A túlkereslet kielégítése céljából a korábbi kapacitás kipótlása miatt végrehajtott beruházás.
| A piacról kieső konkurencia termelésének pótlására végrehajtott beruházás.
| Az amortizáció miatt bekövetkező kapacitáscsökkenés pótlására végrehajtott beruházás.
| Ezek közül egyik sem.
| 2. Jelölje meg, hogy az alábbi állítások igazak, vagy hamisak!
A bruttó beruházás magában foglalja a pótló és a bővítő beruházást is. |
A bővítő beruházás célja a tervezett kibocsátás növelése. |
| 3. Egy gazdaságban ismert, hogy a tőkeigényesség nagysága 0,25. Mekkora beruházás szükséges ebben az esetben 1000 egységnyi kibocsátásnövekmény eléréséhez? (Válasszon a megadott lehetőségek közül!)
| 4000 (=1000/0,25)
| 250 (=1000×0,25)
| 1333,33 (=1000×(1/(1-0,25))
| 750 (=1000×(1-0,25)
| 4. Jelölje meg, hogy az alábbi állítások igazak, vagy hamisak!
A nominális kamatláb nem tartalmazza az infláció értékét, ezért amikor reálkamatlábból számítunk nominálkamatot, akkor a reálkamatlábból ki kell vonnunk az infláció nagyságát. |
A reálkamatlábbal való számítás azért ad pontosabb eredményt, mert a pénz vásárlóértékének változását is figyelembe veszi. |
| 5. Egy gazdaságban az árszínvonal a 0. időszakban 125 egység volt, ami az 1. időszakra 132 egységre emelkedett. A kamatláb nagysága közben 7,75%. Mekkora ebben a gazdaságban a reálkamatláb értéke? (Figyelem, a precíz számítási mód alkalmazását várjuk el, tehát nem használhatja a nominálkamat = reálkamat + inflációs ráta közelítő megoldást!) Adja meg a helyes adatot %-ban, két tizedesre kerekítve! (Ha pl. az eredmény 0,05681, akkor 5,68-at írjon be!) Megoldás:
| 6. Válassza ki, hogy a következők közül melyik nem jelenértékszámítás!
| Annak meghatározása, hogy egy öt év múlva rendelkezésre álló összeg most mennyit ér számunkra
| Annak meghatározása, hogy mennyi pénzt kell most elhelyeznünk bankszámlánkon, hogy az nyolc év alatt egymillió forintra növekedjen.
| Annak meghatározása, hogy az év közepén a Sulinet programban vásárolt számítógépen érvényesíthető 60.000 Ft-os adókedvezmény valójában mennyit ér
| Annak kiszámítása, hogy a számlánkon mennyi pénz lesz hat év múlva.
| 7. Egy vállalatról tudjuk, hogy most végrehajtandó befektetése 5,6%-os belső kamatlábat képes produkálni. A banki kamatláb eközben 5,9%-os. Érdemes-e belevágni a befektetésbe?
| Igen
| Nem
| 8. Ismert, hogy egy vállalat 5 millió forint befektetéssel a következő táblázatban található eredményt érheti el. Töltse ki a táblázat hiányzó adatait a következő információk felhasználásával. A banki kamatláb a vizsgált 5 év alatt végig 8,2%. A kamattényezőt végig négy tizedesre kerekítve írja be a táblázatba, majd ezt a táblázatban szereplő értéket használja a számítások során! (Ha ezt nem így csinálja, a kerekítések miatt a gép nem fogja elfogadni az Ön által megadott eredményeket!) A befektetés, hozam, illetve jelenérték nagyságát (amennyiben nem kerek értéket kap) mindig egész forintra kerekítve írja be a táblázatba. A megvalósítás (1) felirat melletti üres cellába írjon 1-et, ha Ön szerint a pénz időértékének figyelmen kívül hagyásával érdemes megvalósítani a beruházást, 0-t, (zérust, tehát nem nagy "o" betűt!), ha úgy gondolja, nem érdemes belevágni a beruházásba. A megvalósítás (2) felirat melletti cellába írjon 1-et, ha Ön szerint a pénz időértékének figyelembe vétele mellett érdemes megvalósítani a beruházást, s írjon 0-t, ha úgy gondolja, nem érdemes megvalósítani. Ahol negatív előjelet kap, ott azt a numerikus billentyűzet (-) gombjának megnyomásával üsse be!
Megnevezés | 0. év | 1. év | 2. év | 3. év | 4. év | 5. év | Összesen
Befektetés/hozam | -5000000 | 865600 |  |  | 1370600 | 1705450 |
Kamattényező | 1 | 1,0820 |  |  |  |  |
Jelenérték |  |  | 820000 | 900000 |  |  |
Megvalósítás (1) |  | Megvalósítás (2) |  |  |  |  |
| 9. Hogyan befolyásolja a profitvárakozások javulása (ceteris paribus) a beruházási keresletet?
| Nem befolyásolja
| Növeli
| Csökkenti
| Nem határozható meg
| 10. Egy gazdaságban a profitvárakozások javulnak. Ekkor a beruházási függvény:
| Párhuzamosan kifelé tolódik.
| Párhuzamosan befelé tolódik.
| Meredeksége csökken.
| Meredeksége növekszik.
| 11. Egy beruházási függvényről tudjuk, hogy a függőleges (kamatláb) tengelyen a metszéspontja 50 egységnél (%-nál) van, míg a vízszintes tengelyen pedig 1000 egységnél (mrd Ft-nál) van. Jelölje meg, hogy az alábbi állítások közül melyek helyesek!
| A 50% feletti kamatláb esetén az adott gazdaságban már nincs beruházási kereslet
| A gazdaságban 0%-os kamatláb esetén 1000 mrd Ft lenne a beruházási kereslet nagysága
| Az adott gazdaságban 50%-os kamatláb esetén 1000 mrd Ft lenne a beruházási kereslet nagysága
| Az adott beruházási függvény alakja lehet I(i)=1000-20i