KURZUS: Makroökonómia

MODUL: Pénz- és tőkepiac

12. lecke: Az LM-függvény

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Makroökonómia c. jegyzet 122-130. oldalhoz tartozó tananyagot.
| Tanulmányozza és ismerje meg a leckében szereplő tényeket, fogalmakat, összefüggéseket és ezek megértését szolgáló példákat, magyarázatokat és modelleket.
| Az előző leckében láthatta, hogyan számolható ki a pénzmultiplikátor értéke a kötelező tartalékráta és a készpénzhányad segítségével. A továbbiakban azonban egy egyszerűsített pénzmultiplikátort fogunk használni, amely a kötelező tartalékráta reciproka. Ha a tartalékráta például 5%-os, akkor a pénzmultiplikátor értéke 20. Ez azt jelenti, hogy 100 egységnyi jegybankpénzből a gazdaságban 2000 egységnyi kereskedelmi banki pénz (M) keletkezik. A későbbiek során a számítási feladatok során így számoljon!
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Értelmezze a pénzpiac egyensúlyát biztosító M S P = L ( Y , i ) alapegyenletet, majd memorizálja azt! Idézze fel a 3. modul 2. és 3. leckéjében tanultakat (amelyek az egyenlet két oldalát alkotják) Gondolja végig, hogyan változnak a pénzpiaci kategóriák egy megadott változás hatására (hogyan változik közben a tranzakciós, vagyontartási pénzkereslet nagysága) Figyelmesen tanulmányozza át a tankönyvben az LM-függvény levezetését bemutató 6.3-6.5 ábrákat, majd jegyezze meg a levezetést! Kövesse végig, hogyan változik az LM-függvény alakja, ha egy paraméter (pénztartási szokások, pénzkínálat, stb.) megváltozik! Gondolja végig, mit jelent az egyensúlytalansági helyzet (túlkereslet, vagy túlkínálat) a pénzpiacon. Oldja meg a feladatgyűjtemény 6. fejezetének 13-19. feladatait!
| Követelmények
| A leckét akkor sikerült megfelelően elsajátítania, ha Ön képes
| Megadott változókból felépíteni a pénzpiaci egyensúly alapegyenletét, illetve felismerni az alapegyenlet helyes alakját. Eldöntetni, milyen irányban változik a pénzpiaci egyensúlyi jövedelem és kamatláb adott kiinduló hatások eredményeként Az LM-görbe grafikus levezetésére, az ábrán egyértelműen azonosítani tudja a tengelyeket, a függvényeket Eldönteni, hogyan változik az LM-függvény alakja, amennyiben valamilyen, a függvényre hatást gyakorló tényező megváltozik Eldönteni, hogy egy adott helyzetben a pénzpiacon túlkereslet, vagy túlkínálat uralkodik. Egy adott egyensúlytalansági helyzet alapján eldönteni, hogyan állhat újból helyre a pénzpiaci egyensúly Megoldani a feladatgyűjtemény 6. fejezetének 13-19. feladataihoz hasonló feladatokat!
| Önellenőrző feladatok

|  | 1. A pénzpiaci egyensúly esetén a...
| pénzkínálat egyenlő a jegybanki pénzállománnyal.
| pénzkereslet egyenlő a jegybanki pénzállománnyal.
| pénzkereslet egyenlő a számlán lévő pénzek összegével.
| pénzkereslet egyenlő a pénzkínálattal.
| 2. Válassza ki, hogy a következő egyenletek közül melyik fejezi ki helyesen a pénzpiac egyensúlyát!
| M S P =L − 0 k⋅Y+h⋅i
| M S P =L + 0 k⋅Y−h⋅i
| M S P =L + 0 k⋅Y+h⋅i
| M S =P⋅( L + 0 k⋅Y−h⋅i )
| 3. Ha egy gazdaságban a készpénzhányad (a jövedelemből készpénzben tartott rész aránya) megemelkedik, akkor...
| változatlan jövedelemhez nagyobb tranzakciós pénzkereslet fog tartozni, ezért azonos pénzkínálat mellett akkor lesz csak ismét egyensúly, ha a kamatláb csökken (mert ez növeli a spekulációs pénzkeresletet).
| változatlan jövedelemhez nagyobb tranzakciós pénzkereslet fog tartozni, ezért azonos pénzkínálat mellett akkor lesz csak ismét egyensúly, ha a kamatláb növekszik (mert ez csökkenti a spekulációs pénzkeresletet).
| változatlan jövedelem esetén a nagyobb tranzakciós pénzkereslet ellenére az egyensúlyi kamatláb nem fog változni és így az LM-görbe helyzete nem fog módosulni.
| adott jövedelemhez kisebb tranzakciós pénzkereslet tartozik, ezért az egyensúly csak alacsonyabb kamatláb mellett jöhet újra létre.
| 4. Ha egy gazdaságban a forgalomban lévő pénz mennyiség emelkedik, akkor változatlan pénzkeresleti elemek esetén...
| adott jövedelem mellett az pénzpiaci egyensúly a korábbinál magasabb kamatláb mellett jön létre.
| adott jövedelem mellett az pénzpiaci egyensúly a korábbinál alacsonyabb kamatláb mellett jön létre.
| adott jövedelem mellett az pénzpiaci egyensúly - a pénzpiac egyéb, belső átrendeződései miatt - a korábbival azonos kamatláb mellett jön létre.
| az egyensúlyi kamatláb változása adott jövedelem mellett bármilyen irányban elmozdulhat.
| 5. A következő ábrán a pénzpiaci egyensúly ábrázolását láthatja. Az ábrán a tengelyeket és a függvényeket számokkal jelöltük. A következő felsorolásnál írja a megfelelő számot a felsorolásban található kategóriák mögötti üres négyzetbe. Ha úgy gondolja, hogy a felsorolt kategória nem szerepel az ábrán, akkor a négyzetbe 9-et írjon! Tengelyek: Jövedelem Kamatláb Függvények: Tranzakciós pénzkereslet Spekulációs pénzkereslet LM-függvény
| 6. A következő hiányos jelölésű ábrán a pénzpiaci egyensúlyt leíró LM-görbe látható a szokásos tengelykiosztás mellett. A kiindulási helyzetet a 0 indexszel jelöltük. Döntse el, a következő állítások közül melyek lesznek érvényesek, miután a gazdaság készpénztartási igénye csökken!
| A tranzakciós pénzkereslet csökkenése miatt az Lt(2) görbe lesz érvényes, ami az LM(0) görbét az LM(2) görbébe viszi át.
| A tranzakciós pénzkereslet csökkenése miatt az Lt(2) görbe lesz érvényes, de ez nem érinti az LM görbét.
| A tranzakciós pénzkereslet növekedése miatt az Lt(1) görbe lesz érvényes, az LM(0) helyett pedig az LM(1) alakul ki.
| A gazdaságban a változás után az Lt(1) és LM(2) görbék lesznek érvényesek.
| Figyeljen oda a következőkre!
| A lecke bevezető szövegében jeleztük, hogy a továbbiakban a számítási feladatok során egy egyszerűsített pénzmultiplikátort fogunk használni. A 10. leckéjében tanult multiplikátor helyett (amely tartalmazta a kötelező tartalékrátát és a készpénzhányadot is, alakja pedig 1 m k +t( 1− m k ) ), a tananyag további részében egy egyszerűsített multiplikátorral fogunk dolgozni, kivéve ha az eredeti alakot a feladat kifejezetten kéri.
| A mostantól használandó multiplikátor nagyságát kizárólag a kötelező tartalékráta értéke befolyásolja, értéke pedig a kötelező tartalékráta reciproka. Ha tehát a tartalékráta értéke 4%, akkor a pénzmultiplikátor nagysága 25 (1/0,04=25). Ez pedig azt jelenti, hogy amennyiben a gazdaságban a jegybankpénz (M 0) mennyisége 500 egység, akkor abból a bankrendszer 12.500 egységnyi kereskedelmi banki pénzt (a példákban M S) tud teremteni.
| Ha a példákban ezután készpénzhányaddal találkozik, akkor ne a 3. Modul 2. Leckéjében szereplő "m k" tényezőre gondoljon, hanem a pénzkeresleti függvényben lévő "k" együtthatóra, amely azt mutatja meg, hogy a gazdaági szereplők a gazdaságban lévő jövedelem mekkora hányadát szeretnék pénzben tartani.
| Ezek alapján oldja meg a következő feladatot, segítségül most még megadjuk, hogy itt k=0,2, M S=100/0,1=1.000. A következő feladat teljesen hasonló lesz, de ott már segítség nélkül kell a megoldást megadnia!
| 7. Egy gazdaságban a jegybankpénz állománya 100 egység, a kötelező tartalékráta 10%-os. A gazdasági szereplők a jövedelem 20%-át tartják pénzben, a kamatláb egységnyi változása a pénzkeresletet 40 egységgel változtatja meg. Az árszínvonal értéke: P=2 Melyik lehet a következők közül az LM-görbe i(Y) típusú alakja:
| i=0,005 Y−12,5
| i=0,2 Y−40
| i=40 Y−0,2
| i= 0,2 Y 40
| 8. Egy gazdaságban a jegybankpénz állománya 100 egység, a kötelező tartalékráta 10%-os. A készpénzhányad mértéke 20%, a kamatláb egységnyi változása a pénzkeresletet 40 egységgel változtatja meg. Az árszínvonal P=2 értéket vesz fel. Mekkora kamatláb biztosít egyensúlyt a pénzpiacon 5000 egységnyi jövedelem esetén? A helyes értéket írja be a négyzetbe! (kerekítés nélkül, ha pl. 38,5% jön ki, akkor a beírt érték 38,5 legyen!) Megoldás: %
| 9. Egy gazdaságban a nominális pénzkínálat nagysága 800 egység, az árszínvonal nagysága P=0,5. A gazdaságban az autonóm pénzkereslet nagysága 200 egység. Tudjuk továbbá, hogy a kamatláb 1%-os változása a pénzkeresletet 15 egységgel változtatja meg. Ismert még ezen kívül, hogy a gazdasági szereplők a mindenkori jövedelem 10%-át szándékoznak készpénzben tartani.
| Döntse el, hogy az alábbi állítások igazak, vagy hamisak! (Ehhez természetesen számolnia kell!)
A gazdaságban a reálpénzkínálat nagysága 400 egység. |
A gazdaságban 2000 egységnyi jövedelem és 10%-os kamatláb esetén a pénzkereslet nagysága 250 egység. |
Ha tehát Ön szerint például 258 egységnyi túlkínálat van, akkor a válasz: 2, 258 | 10. Egy gazdaságban a nominális pénzkínálat nagysága 450 egység, az árszínvonal nagysága P=0,5. A gazdaságban az autonóm pénzkereslet nagysága 200 egység. Tudjuk továbbá, hogy a kamatláb 1%-os változása a pénzkeresletet 20 egységgel változtatja meg. Ismert még ezen kívül, hogy a gazdasági szereplők a mindenkori jövedelem 10%-át szándékoznak készpénzben tartani. Tegyük fel, hogy a gazdaságban a jövedelem 10.000 egységnyi, s a kamatláb10%-os. Döntse el, hogy a pénzpiac egyensúlyban van-e, s ha nem, akkor mekkora az egyensúlytalanság mértéke. Az egyensúly kérdésnél: írjon 0-t, ha Ön szerint egyensúlyban van a piac. Írjon 1-et, ha Ön szerint a piacon túlkereslet van Írjon 2-t, ha Ön szerint a piacon túlkínálat van. Az egyensúlytalanság mértéke kérdésnél Írjon 0-t, ha Ön szerint egyensúly van Írja be a kiszámolt túlkereslet, illetve túlkínálat mértékét (előjel nélkül), ha Ön szerint nincs egyensúly a piacon! Egyensúly: Egyensúlytalanság: